Case ID: 1228308
Sentence 0: Məhkəmə iclaslarında iştirak edən İddiaçı iddiasını müdafiə etmiş, izahatında bildirmişdir ki, o hazırda yaşadığı evi 1976-1980-ci illərdə özü inşa etmiş, həmin vaxtdan da Behrud kəndində Cavabdeh ilə qonşudur.Əvvəllər Cavabdeh ata-anası sağ ikən İddiaçı su arxı onların həyətindən keçirdi.Mərhum N.Əliyev 1980 ci il tarixdə ev inşa etmək istədikdə ona bir qonşu kimi onun arxının keçdiyi yerdən ev inşa etdirmək istədiyini, su arxının isə yerini dəyişməsini bildirmişdir.İddiaçı insanlıq edərək arxın keçdiyi yerdən mərhum N.Əliyevin ev inşa etdirməsinə icazə vermiş, N.Əliyev su arxının yerində ev inşa edərək su arxının yerini dəyişib evin qabaq hissəsi ilə turuba salaraq su arxını bərpa etmişdir.İddiaçı isə 1980-ci illərdən son illərə kimi həmin su arxından istifadə etmişdir.Son on il ərizində mərhum N.Əliyev vəfat etdikdən sonra onun oğlu Cavabdeh həmin evə köçdükdən sonra su arxını bağlamış, İddiaçı su arxından istifadə etməsinə maneə yaratmışdır.Bununla bağlı İddiaçı müxtəlif orqanlara, Ordubad rayon Daşınmaz Əmlak və Torpaq Məsələləri üzrə Ordubad rayon idarəsinə, Ordubad rayon İcra Hakimiyyətinə müraciət etsə də bu mübahisənin həlli mümkün olmamışdır.Ona görə də məhkəməyə müraciət etmək məcburiyyətində qalmışdır.